«Ազատության» հարցին՝ արդյո՞ք նման հայտարարությունները միջամտություն չեն Հայաստանի ներքին գործերին, Ռիչարդ Միլզն այսպես պատասխանեց. - «Տեսել եմ այդ մեկնաբանությունները: Հայաստանի կառավարությունը պետք է արձագանքի այդ մեկնաբանություններին: Մեր դիրքորոշումը եղել է և մնում է այն, որ 2008-ի մարտի 1-ի դեպքերի մասով պետք է մանրակրկիտ ու արդար հետաքննություն իրականացվի: Կարևոր է, որ այդ հետաքննությունն իրականացվի օրենքի գերակայության և հայաստանյան պատշաճ իրավական գործընթացների շրջանակում»: